অ্যান আর্চার
অ্যান আর্চার (ইংরেজি: Anne Archer; জন্ম: ২৪ আগস্ট ১৯৪৭) হলেন একজন মার্কিন অভিনেত্রী। তিনি ফ্যাটাল অ্যাট্রাকশন (১৯৮৭) চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। তার অন্যান্য উল্লেখযোগ্য চলচ্চিত্র হল প্যারাডাইজ অ্যালি (১৯৭৮), প্যাট্রিয়ট গেমস (১৯৯২), শর্ট কাটস (১৯৯৩), ক্লেয়ার অ্যান্ড প্রেজেন্ট ডেঞ্জার (১৯৯৪) এবং লুলাবাই (২০১৪)। তিনি ২০০১ সালে ওয়েস্ট এন্ড থিয়েটারে দ্য গ্র্যাজুয়েট নাটকে মিসেস রবিনসন চরিত্রে এবং ২০১৪ সালে এডিনবারা ফেস্টিভ্যাল ফ্রিঞ্জে দ্য ট্রায়াল অব জেন ফন্ডা নাটকে নাম ভূমিকায় অভিনয় করেন।